Prima vizită oficială a ambasadoarei Statelor Unite ale Americii în Bucovina a lăsat impresii puternice și a generat o mulțime de amintiri plăcute pentru Kathleen Kavalec, care se gândește să mărească familia cu un nou membru – un frumos exemplar de Ciobănesc de Bucovina.
Excelența Sa, care a inaugurat la Suceava expoziția "Noi, poporul", a vizitat Cetatea de Scaun, Muzeul Satului Bucovinean, noul Muzeu de Istorie și Memorialul Holocaustului din Siret și multe alte locații, unde s-a întâlnit cu o mulțime de oameni, a remarcat atât frumusețea locurilor, a oamenilor și nu numai...
Într-o postare pe X (fostul Twitter), Kathleen Kavalec a apărut în brațe cu un pui de Ciobănesc de Bucovina, care deși are doar câteva luni, era aproape cât ea de mare, cu mesajul:
"Soțul meu vrea să aducă acasă unul dintre acești câini frumoși ciobănesc de Bucovina, cândva. Nu sunt atât de sigură - sunt îngrozitor de mari odată ce cresc! Este nevoie de mai multe discuții în familie! Încă o fațetă uimitoare a Bucovinei!